Стоян Михайловски
Слънце и светулка

chitanka.info

Мухата

Попитала светулката: — Защо страниш от нас?

От дневни зрелища що се боиш? —

Светулката отвърнала: — Виделината не ми додева;

И денем — както нощем — мирно си живувам;

Но слънце щом изгрей — не се познава

Че съществувам!

* * *

Напразно с игрословия детински

Днес всякакъв ритмач[1] се мъчи да блести;

Тъз глъчка ще изчезне без следа, същински

Поет щом се вести.

[1] ритмач — рус. ритмач, който пише рими (ритмьi); стихотворец, стихоплетец. ↑

Издание: Стоян Михайловски. Събрани басни. Т.Ф. Чипев, София, 1939 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.